ສຫລ ຖືກໂຈມຕີ ໃນການຖອນໂຕ ອອກຈາກ ສະພາ ສິດທິມະນຸດ ສປຊ
ບັນ​ດາ​ຜູ້​ວິ້ງເຕັ້ນ ສະໜັບສະໜູນ ​ເລື້ອງສິດທິ​ມະນຸດ ໄດ້​ສະ​ແດງ​ຄວາມ​ເສຍ​ໃ​ຈ ທີ່​ສະຫະລັດ ໄດ້​ປະກາດ​ ຈະ​ຖອນ ຕົວ​ ອອກ​ຈາກ​ສະພາ ວ່າດ້ວຍສິດ​ທິມະນຸດ ຂອງສະຫະ​ປະຊາ​ຊາດ ຫລື UNHRC.
ບັນດາຜູ້ຫາສຽງສະໜັບສະໜູນເລື້ອງສິດທິມະນຸດ ໄດ້ສະແດງຄວາມເສຍໃຈທີ່ສະຫະ ລັດ ໄດ້ປະກາດໃນວັນອັງຄານຜ່ານມາວ່າ ຈະຖອນຕົວອອກຈາກສະພາວ່າດ້ວຍສິດທິ ມະນຸດຂອງສະຫະປະຊາຊາດຫລື UNHRC ເຂົາເຈົ້າກ່າວວ່າ ປະເທດອື່ນໆຈະຕ້ອງ ກ້າວເຂົ້າມາ ແທນທີ່ເພື່ອຄໍ້າປະກັນວ່າ ຍັງມີການດຳເນີນຄວາມພະຍາຍາມຂອງໂລກ ຕໍ່ໄປເພື່ອຕາງໜ້າສິດສິດທິມະນຸດ ແລະດັ່ງທີ່ຊລາຕິກາ ຮົກ ນັກຂ່າວວີໂອເອລາຍງານ ມາຫຼາຍຄົນເຫັນວ່າການເຄື່ອນໄຫວດັ່ງກ່າວເປັນການຊົ່ວຄາວ ແລະມີການເຊື່ອມຕໍ່ສະເພາະກັບຄະນະລັດຖະບານສະຫະລັດທີ່ປົກຄອງຢູ່ໃນປັດຈຸບັນ ຊຶ່ງກິ່ງສະຫວັນ ຈະນຳ ມາສະເໜີທ່ານໃນອັນດັບຕໍ່ໄປ ການຕັດສິນໃຈດັ່ງກ່າວບໍ່ເປັນທີ່ແປກໃຈແຕ່ຢ່າງໃດເລີຍ ຍ້ອນວ່າສະຫະລັດໄດ້ເຕືອນ ມາເປັນເວລາໄດ້ນຶ່ງປີແລ້ວວ່າຕົນຈະຖອນຕົວອອກ ຖ້າຫາກສະພາວ່າດ້ວຍສິດທິມະ ນຸດຂອງສະຫະປະຊາຊາດຍັງບໍ່ຢຸດເຊົາແນເປົ້າໝາຍຕໍາໜິຕໍ່ອິສຣາແອລ ບັນດາເຈົ້າ ໜ້າທີ່ສະຫະລັດຍັງໄດ້ກ່າວຫາສະພາທີ່ມີສະມາຊິກ 47 ປະເທດດັ່ງກ່າວວ່າຂາດປະ ສິດທິຜົນ ອົງການສິ້ງຊອມດ້ານສິດທິມະນຸດໄດ້ປະຕິເສດຕໍ່ຄໍາຕໍາໜິດັ່ງກ່າວ ທ່ານແຄແນັດ ຣອດ ຈາກອົງການສິ້ງຊອມດ້ານສິດທິມະນຸດຢູ່ນະຄອນນິວຢອກ ກ່າວ ວ່າ ບັນດາເຈົ້າໜ້າທີ່ສະຫະລັດ ຍັງໄດ້ກ່າວຫາສະພາດັ່ງກ່າວວ່າ ໄດ້ຮັບເອົາປະເທດທີ່ກະ ທຳຄວາມຜິດດ້ານສິດທະມະນຸດທີ່ຮ້າຍທີ່ສຸດຂອງໂລກເຂົ້າ ເຊັ່ນວ່າຈີນ, ຄິວບາ ແລະ ເວເນຊູເອລາເປັນສະມາຊິກ ຈີນໄດ້ປະຕິເສດຕໍ່ການກ່າວຫາ ໃນທັນທີທັນໃດໂລດ ທ່ານເຈັງ ຊວງ ຈາກຫ້ອງການກະຊວງການຕ່າງປະເທດຈີນ ກ່າວເປັນພາສາຈີນກາງ ວ່າ ບັນດານັກເຄື່ອນໄຫວເພື່ອສິດທິມະນຸດກ່າວວ່າ ການຖອນຕົວຂອງສະຫະລັດ ຈະບໍ່ໄດ້ເຮັດໃຫ້ການສົ່ງເສີມສິດທິມະນຸດຢູ່ທົ່ວໂລກຢຸດສະງັກລົງ ແຕ່ໃນທາງກົງກັນ ຂ້າມ ຍິ່ງຈະເຮັດໃຫ້ປະເທດອື່ນຕ້ອງປະຕິບັດງານເພີ້ມຂຶ້ນ ທ່ານນາງຊາຣາ ມາກອນ (Sarah Magon) ຈາກອົງການສິ້ງຊອມດ້ານສິດທິມະນຸດ ກ່າວວ່າ ປະທານາທິບໍດີດໍໂນລ ທຣໍາ ກ່າວໃນວັນພຸດທີ່ຜ່ານມານີ້ວ່າ ສະຫະລັດຈະຢຸດເຊົາແຍກ ພວກເດັກນ້ອຍອອກຈາກຄອບຄົວເຂົາເຈົ້າທີ່ເຂົ້າມາສະຫະລັດຈາກເມັກຊິໂກຢ່າງຜິດ ກົດໝາຍ ພາຍຫຼັງທີ່ສະຖານະການທີ່ເຮວຮ້າຍຂອງພວກເດັກນ້ອຍໄດ້ເຮັດໃຫ້ປະຊາ ຄົມສາກົນເກີດຄວາມໂກດແຄ້ນ ສະມາຊິກພັກເດໂມແຄຣັດຄົນນຶ່ງຢູ່ໃນສະພາສະຫະລັດກ່າວວ່າ ຄະນະລັດຖະບານດັ່ງ ກ່າວບໍ່ໄດ້ສະທ້ອນໃຫ້ເຫັນເຖິງປະຕິກິລິຍາຂອງພວກຢູ່ໃນຄະລັດຖະບານສະຫະລັດ ທັງໝົດ ສະມາຊິກລັດຖະສະພາ ທ່ານບິລ ຄິດຕິງທີ່ສັງກັດພັກເດໂມແຄຣັດ ຈາກລັດແມັສຊາຈູແຊັສກ່າວວ່າ ບັນດາຜູ້ສັງເກດການຍັງເຫັນການຖອນຕົວອອກຈາກ ສັນຍາທີ່ເປັນການດໍາເນີນຄວາມພະຍາຍາມແບບຫຼາຍປະເທດ ເຊັ່ນວ່າຂໍ້ຕົກລົງອີຣ່ານ ແລະຂໍ້ຕົກລົງດ້ານດິນຟ້າອາກາດ ປາຣີ ວ່່າເປັນເຄື່ອງໝາຍປະຈໍາຕົວຂອງຜູ້ນຳສະຫະລັດຊຸດປັດຈຸບັນ ທີ່ອາດຈະບໍ່ມີສືບ ຕໍ່ໄປເຖິງລັດຖະບານຊຸດຕໍ່ໄປ